CELEX: 32006R0915
Language: hu
Date: 2006-06-21 00:00:00
Title: A Bizottság 915/2006/EK rendelete ( 2006. június 21. ) a mezőgazdasági termékek intervenciós készleteinek felmérésére és monitoringjára vonatkozó szabályok megállapításáról szóló 2148/96/EK rendelet módosításáról

22.6.2006   
            
            
               HU
            
            
               Az Európai Unió Hivatalos Lapja
            
            
               L 169/10
            
         
      A BIZOTTSÁG 915/2006/EK RENDELETE
   
   (2006. június 21.)
   a mezőgazdasági termékek intervenciós készleteinek felmérésére és monitoringjára vonatkozó szabályok megállapításáról szóló 2148/96/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az intervenciós raktározás formájában megvalósított intervenciós intézkedéseknek az Európai Mezőgazdasági Orientációs és Garanciaalap Garanciarészlege (1) által történő finanszírozására vonatkozó éves beszámolókban figyelembe veendő tényezők megállapításáról szóló, 1990. november 27-i 3492/90/EGK tanácsi rendeletre és különösen annak 8. cikkére,
   mivel:
   
               (1)
            
            
               A 2148/96/EK (2) bizottsági rendelet III. melléklete megállapítja a közraktárakban tárolt mezőgazdasági termékek fizikai vizsgálatával kapcsolatos eljárás szabályait.
            
         
               (2)
            
            
               A cukor közraktározása 2005-ben a cukorágazat piacainak közös szervezetéről szóló, 2001. június 19-i 1260/2001/EK (3) tanácsi rendeletben, és a cukor intervenciós hivatalok által történő felvásárlása és értékesítése tekintetében a 1260/2001/EK tanácsi rendelet végrehajtása részletes szabályainak megállapításáról szóló 1262/2001/EK bizottsági rendeletben előírt szabályoknak megfelelően kezdődött (4). Ezért új, részletes szabályozást kell hozni a 2148/96/EK rendeletben a cukorraktárak fizikai vizsgálatának eljárását illetően.
            
         
               (3)
            
            
               A 2148/96/EK rendeletet mindezeknek megfelelően módosítani kell.
            
         
               (4)
            
            
               Tekintettel arra, hogy a cukorintervenció a 2004/2005-ös gazdasági évben részletes leltárszabályok megállapítása nélkül kezdődött meg, a cukorkészlet-raktározás megszervezésének bizonyos tagállamok által alkalmazott módja rendkívül megnehezíti a szokásos eljárás szerinti leltározás elvégzését. Ezért a 2004/2005-ös és a 2005/2006-os gazdasági évekre átmeneti szabályozást kell bevezetni a cukorkészletekre.
            
         
               (5)
            
            
               Az e rendeletben előírt intézkedések összhangban vannak az EMOGA-bizottság véleményével,
            
         ELFOGADTA EZT A RENDELETET:
   1. cikk
   A 2148/96/EK rendelet III. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő hetedik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 21-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 337., 1990.12.4., 3. o.
   
      (2)  HL L 288., 1996.11.9., 6. o. A 808/1999/EK rendelettel (HL L 102., 1999.4.17., 70. o.) módosított rendelet.
   
      (3)  HL L 178., 2001.6.30., 48. o. A legutóbb a 218/2006/EK rendelettel (HL L 38., 2006.2.9., 19. o.) módosított rendelet.
   
      (4)  HL L 178., 2001.6.30., 1. o. A legutóbb a 39/2004/EK bizottsági rendelettel (HL L 6., 2004.1.10., 16. o.) módosított rendelet.
   
      MELLÉKLET
      A 2148/96/EK rendelet III. melléklete a következő pontokkal egészül ki:
      
         „VII –   ÖMLESZTETT CUKOR (1)
         
         A.   Az intervenciós cukorraktárak fizikai vizsgálatának eljárásrendje a 2006/2007-es gazdasági évtől kezdődően:
         
                     1.
                  
                  
                     A vizsgálandó silók, tartályok, illetve raktárhelyiségek kiválasztása, amelyek legalább az intervenciós raktárakban lévő ömlesztett cukor teljes mennyiségének 5 %-át teszik ki.
                     A kiválasztás alapját az intervenciós ügynökség készletnyilvántartásai képezik, de a raktárkezelőt előzetesen nem értesítik.
                  
               
                     2.
                  
                  
                     Fizikai vizsgálat:
                     
                                 —
                              
                              
                                 a kiválasztott silókban, tartályokban, illetve raktárhelyiségekben az ömlesztett cukor meglétének vizsgálata,
                              
                           
                                 —
                              
                              
                                 a raktárkezelő és az intervenciós ügynökség nyilvántartásainak egyeztetése,
                              
                           
                                 —
                              
                              
                                 az ömlesztett cukor azonosítása,
                              
                           
                                 —
                              
                              
                                 a raktározási feltételek monitoringja, valamint a raktározás helyének és az ömlesztett cukor azonosságának összehasonlítása a raktári nyilvántartásokkal,
                              
                           
                                 —
                              
                              
                                 a raktározott mennyiségek felmérése az intervenciós ügynökség által előzetesen jóváhagyott módszerrel, amelynek részletes leírását az ügynökség központi hivatalában kell elhelyezni.
                              
                           
               
                     3.
                  
                  
                     A raktár tervrajzának és az egyes silók, illetve raktárhelyiségek méreteinek minden egyes raktározási helyen rendelkezésre kell állniuk.
                     Az ömlesztett cukrot úgy kell tárolni, hogy térfogata ellenőrizhető legyen.
                  
               B.   Az intervenciós cukorraktárak fizikai vizsgálatának eljárása a 2004/2005-ös és a 2005/2006-os gazdasági év vonatkozásában:
         
                     1.
                  
                  
                     Abban az esetben, ha a fenti A. pontban leírt leltáreljárások elvégzése nem lehetséges, az intervenciós hivatal hivatalosan lepecsétel minden ki- és bejárati pontot a silóban/raktárban. A pecsétek érintetlenségének biztosítása érdekében az intervenciós hivatal havi rendszerességgel ellenőrzi azok épségét. Ezekről az ellenőrzésekről jelentést kell készíteni. A raktárakhoz nem lehet hozzáférést biztosítani az intervenciós hivatal ellenőrének távollétében.
                     A tagállam biztosítja, hogy a pecséteket illető eljárásrend kellő biztonságot nyújt a raktározott intervenciós termékek érintetlensége tekintetében.
                  
               
                     2.
                  
                  
                     A raktározási körülmények és a termék megfelelő állapotban történő megőrzésének vizsgálására évente legalább egyszer ellenőrzést kell végezni.
                  
               C.   Eljárás eltérések esetén
         A térfogat ellenőrzésekor bizonyos tűréshatár megengedett.
         A 6. cikket kell alkalmazni abban az esetben, ha a raktározott termékeknek a fizikai vizsgálat (térfogatmérés) során nyilvántartásba vett tömege az ömlesztett cukor silókban való raktározás vagy a padlón történő raktározása esetén 5 %-kal vagy annál nagyobb mértékben eltér a könyv szerinti súlytól.
         Ha az ömlesztett cukrot silóban/vámraktárban tárolják, a betároláskor mérlegelt mennyiségek vehetők nyilvántartásba a térfogatbecslés során megállapított mennyiségek helyett, ha ez utóbbi nem biztosít megfelelőnek tekinthető pontosságot, és a két számadat közötti különbség nem túlzott mértékű.
         Az intervenciós ügynökség eseti alapon és saját felelősségére, a körülmények által indokolt esetben él a (3) bekezdés nyújtotta lehetőséggel. Jelentésében erre utalnia kell.
         VIII –   CSOMAGOLT CUKOR (1)
         
         A.   Az intervenciós cukorraktárak fizikai vizsgálatának eljárása a 2006/2007-es gazdasági évtől kezdődően:
         
                     1.
                  
                  
                     Az intervenciós raktározásban lévő összmennyiség legalább 5 %-át kitevő tételek kiválasztása. A vizsgálandó tételeket a raktárban tett látogatás előtt az intervenciós ügynökség nyilvántartása alapján választják ki, de a raktárkezelőt nem tájékoztatják.
                  
               
                     2.
                  
                  
                     A kiválasztott tételek meglétének és összetételüknek helyszíni vizsgálata:
                     
                                 —
                              
                              
                                 a tételek és zsákok ellenőrző számainak azonosítása az adásvétel vagy a betárolás dokumentumai alapján,
                              
                           
                                 —
                              
                              
                                 a raktárkezelő és az intervenciós ügynökség nyilvántartásainak egyeztetése,
                              
                           
                                 —
                              
                              
                                 a csomagolás állapota.
                              
                           Az 50 kg-os zsákokban tárolt cukor esetében:
                     
                                 —
                              
                              
                                 a rakodólapok (20-ből egy) és a zsákok (1 rakodólapról egy) mérlegelése,
                              
                           
                                 —
                              
                              
                                 tíz mérlegelt rakodólapról egy zsák tartalmának szemrevételezéssel történő vizsgálata.
                              
                           A »nagy zsákokban« tárolt cukor esetében:
                     
                                 —
                              
                              
                                 20 zsákból egy mérlegelése,
                              
                           
                                 —
                              
                              
                                 20 mérlegelt nagy zsákból 1 tartalmának vizuális ellenőrzése.
                              
                           
               
                     3.
                  
                  
                     A fizikailag megvizsgált tételek és az észlelt eltérések/hiányosságok leírása a leltározási jelentésben.
                  
               B.   Az intervenciós cukorraktárak fizikai vizsgálatának eljárása a 2004/2005-ös és a 2005/2006-os gazdasági év vonatkozásában:
         
                     1.
                  
                  
                     Abban az esetben, ha a fenti A. pontban leírt leltáreljárások elvégzése nem lehetséges, az intervenciós hivatal hivatalosan lepecsétel minden ki- és bejárati pontot a raktárban. A pecsétek érintetlenségének biztosítása érdekében az intervenciós hivatal havi rendszerességgel ellenőrzi azok épségét. Ezekről az ellenőrzésekről jelentést kell készíteni. A raktárakhoz nem lehet hozzáférést biztosítani az intervenciós hivatal ellenőrének távollétében.
                     A tagállam biztosítja, hogy a pecséteket illető eljárásrend kellő biztonságot nyújt a raktározott intervenciós termékek érintetlensége tekintetében.
                  
               
                     2.
                  
                  
                     A raktározási körülmények és a termék megfelelő állapotban történő megőrzésének vizsgálására évente legalább egyszer ellenőrzést kell végezni.
                  
               
      
         (1)  A leltározást a tárolási szerződés tárgyát képező raktárakban végzik el.”